Juan Vildo Marin

Juan Vildo Marin (* 9. März 1959 in Corozal) is en Politiker ut Belize (PUP).

Marin is 1959 in Corozal boren un hett en Master of Arts von de Southeastern Louisiana University.

Bi de Parlamentswahl 1989 is he in’n Wahlkreis Corozal Bay antreden un hett de Wahl mit 50,5 % von de Stimmen gegen Israel Alpuche von de UDP wunnen. Bi de Wahlen 1993 (53,5 % gegen Paulino Montalvo, UDP), 1998 (62,20 % gegen Willard Levy, UDP) un 2003 (51,48 % gegen Carlos Castillo, UDP) hett he sik ok dörsett.

Bi de Wahl 2008 is he wedder in’n Wahlkreis Corozal Bay antreden, kunn sik mit 39,87 % von de Stimmen aver nich gegen Pablo Saul Marin von de UDP dörsetten.

Ünner Premierminister George Cadle Price weer he von 1989 bet 1993 Staatsminister in dat Butenministerium von Belize.

Marin weer ünner Premierminister Said Musa bet 5. Januar 2004 Minister för apentliche Arbeiden un för Verkehr un von’n 5. Januar 2004 bet to’n 12. April 2006 Minister för Gesundheit (von’n 5. Januar 2004 bet 28. Dezember 2004 verbunnen mit dat Ministerium för Ümwelt). An’n 14. Juli 2005 hett he tosätzlich de Themenfeller Verdeffenderen un Arbeid to sien Minister-Portfolio tokregen un Hannel, Industrie un Kommunikatschoon afgeven.Latest Cabinet shuffle reduces number of ministries, Channel 5 Belize an’n 14. Juli 2005

An’n 3. November 2005 hett Marin dat Themenfeld Verdeffenderen an Cordel Hyde afgeven.“Uneasy arrangement at best,” say Cabinet ministers, Channel 5 Belize an’n 3. November 2005

Marin hett an’n 12. April 2006 siene olen Ministerposten all afgeven un weer denn bet 12. Februar 2008 Minister för Bueree. Tosätzlich is he an’n 5. Juni 2007 Viez-Premierminister worrn, wat he ok bet to de Wahl 2008 bleven is. An’n 12. Februar 2008 hett sien Nafolger Gaspar Vega dat Amt övernahmen.

 Footnoten 

Kategorie:Mann
Kategorie:Politiker (Belize)
Kategorie:Börger von Belize
Kategorie:Boren 1959
Kategorie:Maat von de People’s United Party